Č.s.: 03515/2022/ŠSMD/09621-4 Bratislava 22.03.2022

**R O Z H O D N U T I E**

Bratislavský samosprávny kraj ako príslušný špeciálny stavebný úrad pre stavby mestských električkových dráh a trolejbusových dráh a pre stavby v ich ochrannom pásme, ktoré slúžia prevádzke dráhy alebo doprave na nej (ďalej len „špeciálny stavebný úrad“) podľa § 105 ods. 1 písm. c) zákona č. 513/2009 Z.z. o dráhach a o zmene a doplnení niektorých zákonov v znení neskorších predpisov a § 120 zákona č. 50/1976 Zb. o územnom plánovaní a stavebnom poriadku (ďalej len „stavebný zákon“) v znení neskorších predpisov, zastúpený Útvarom riaditeľa Úradu Bratislavského samosprávneho kraja, príslušným podľa Čl. X bodu 9. písm. a) a bodu 10. písm. a) Organizačného poriadku Úradu Bratislavského samosprávneho kraja zo dňa 31.03.2017 v znení jeho Dodatku č. 1 zo dňa 20.09.2017, Dodatku č. 2 zo dňa 28.02.2018, Dodatku č. 3 zo dňa 25.01.2019, Dodatku č. 4 zo dňa 23.10.2019 a Dodatku č. 5 zo dňa 03.08.2020 v spojení s § 16 ods. 3 zákona č. 302/2001 Z. z. o samospráve vyšších územných celkov (ďalej len „zákon o samosprávnych krajoch“) v znení neskorších predpisov, v súlade § 46 zákona č. 71/1967 Zb. o správnom konaní (správny poriadok) v znení neskorších predpisov

**p o v o ľ u j e**

podľa § 68 ods. 1 stavebného zákona **zmenu stavby pred jej dokončením**

**na stavbu:** *„SO 13 Úprava križovatky Račianska-Skalická“,* ***stavebný objekt SO 13.A.2 Stavebné úpravy v križovatke – električkové priecestie*,** tvoriaci súčasť hlavnej stavby *„Polyfunkčný bytový dom Račianska“,* ktorá bola povolená rozhodnutím tunajšieho špeciálneho stavebného úradu č. 03214/2020/CDD-12 zo dňa 14.04.2020, ktoré nadobudlo právoplatnosť dňa 27.05.2020

stavebníkovi: GUTHAUS, s.r.o., so sídlom Mýtna 48, 811 07 Bratislava, IČO: 50 286 480 (ďalej len „stavebník“).

**Predmetom zmeny je:**

prerozdelenie stavebného objektu SO 13.A.2 Stavebné úpravy v križovatke – električkové priecestie na podobjekty:

* SO 13.A.2a Zrušenie električkového priecestia Račianska - Janoškova
* SO 13.A.2b Stavebné úpravy v križovatke – električkové priecestie Račianska - Sliačska

**Ostatné podmienky rozhodnutia špeciálneho stavebného úradu č. 03214/2020/CDD-12 zo dňa 14.04.2020 zostávajú naďalej v platnosti.**

**Rozhodnutie o námietkach účastníkov konania:**

 V priebehu konania nevzniesol voči navrhovanej stavbe námietky žiaden účastník konania.

**Záväznosť stavebného povolenia:**

V súlade s ustanovením § 70 stavebného zákona je stavebné povolenie záväzné aj pre právnych nástupcov účastníkov konania.

Stavebník pri podaní žiadosti o stavebné povolenie zaplatil správny poplatok vo výške 400,- € podľa pol. 60 písm. g) zákona č. 145/1995 Z.z., o správnych poplatkoch v znení neskorších predpisov.

**O d ô v o d n e n i e**

Stavebník podal dňa 28.12.2021 o povolenie na zmenu stavby *„SO 13 Úprava križovatky Račianska-Skalická“,* ***stavebný objekt SO 13.A.2 Stavebné úpravy v križovatke – električkové priecestie*,** tvoriaci súčasť hlavnej stavby *„Polyfunkčný bytový dom Račianska“,* **pred dokončením.**

 Vyššie uvedená stavba bola povolená rozhodnutím tunajšieho špeciálneho stavebného úradu č. 03214/2020/CDD-12 zo dňa 14.04.2020, ktoré nadobudlo právoplatnosť dňa 27.05.2020.

Zmena stavby sa týka len objektového rozdelenia. V realizácii stavby ku zmene neprichádza.

Špeciálny stavebný úrad listom č. 03515/2021/ŠSMD/06746-3 zo dňa 16.02.2022 oznámil účastníkom konania, ktorých sa zmena dotýka podľa § 61 ods. 1 stavebného zákona začatie konania v uvedenej veci a nakoľko zmena spočíva len v prerozdelení stavebného objektu na podobjekty a upustil podľa ustanovenia § 61 ods. 2 stavebného zákona od ústneho pojednávania a miestneho zisťovania. Súčasne podľa § 61 ods. 3 stavebného zákona určil účastníkom konania lehotu 7 pracovných dní odo dňa doručenia oznámenia, v ktorej mohli uplatniť svoje námietky s upozornením, že na neskoršie podané námietky sa neprihliadne.

V určenej lehote špeciálnemu stavebnému úradu neboli doručené žiadne námietky účastníkov konania.

Špeciálny stavebný úrad v konaní preskúmal žiadosť stavebníka a zistil, že predmetnou zmenou nie sú ohrozené záujmy chránené stavebným zákonom a osobitnými predpismi, nie sú ohrozené verejné záujmy ani neprimerane obmedzené či ohrozené práva a záujmy účastníkov.

Špeciálny stavebný úrad v priebehu konania nezistil dôvody, ktoré by bránili povoleniu zmeny stavby pred dokončením, preto rozhodol tak, ako je uvedené vo výroku tohto rozhodnutia.

**P o u č e n i e**

Podľa § 53 správneho poriadku proti tomuto rozhodnutiu má účastník konania právo podať odvolanie.

 Podľa § 54 správneho poriadku odvolanie je potrebné podať v lehote 15 dní odo dňa jeho oznámenia. Odvolanie sa podáva na správnom orgáne, ktorý toto rozhodnutie vydal - Bratislavský samosprávny kraj, Sabinovská 16, 820 05 Bratislava. Odvolacím orgánom je Ministerstvo dopravy a výstavby Slovenskej republiky, Námestie slobody 6, 810 05 Bratislava.

Po vyčerpaní riadnych opravných prostriedkov je toto rozhodnutie preskúmateľné príslušným súdom.

Verejná vyhláška, ktorou sa oznamuje a doručuje toto rozhodnutie bude vyvesená v súlade s ustanovením § 26 ods. 2 správneho poriadku po dobu 15 dní na úradnej tabuli Bratislavského samosprávneho kraja a zverejnená na webovom sídle Bratislavského samosprávneho kraja: [www.bratislavskykraj.sk](http://www.bratislavskykraj.sk) v časti „Otvorená župa - Úradná tabuľa“ a zverejnená mestskými časťami Bratislava–Staré Mesto a Bratislava-Ružinov. Posledný deň tejto lehoty je dňom doručenia.

**Ing. Patrícia Mešťan, MA, v.r.**

riaditeľka

 Úradu Bratislavského samosprávneho kraja

**Doručuje sa:**

A. Účastníkom konania:

**verejnou vyhláškou v zmysle § 61 ods. 4 stavebného zákona vyvesenou na úradnej tabuli správneho orgánu:**

* Hlavné mesto SR Bratislava, Primaciálne námestie 1, 814 99 Bratislava (vlastník stavby a pozemkov pod stavbou)
* Dopravný podnik Bratislava, a.s., Olejkárska 1, 814 52 Bratislava (prevádzkovateľ dráhy)
* GUTHAUS, s.r.o., so sídlom Mýtna 48, 811 07 Bratislava (stavebník)
* DELTES, s.r.o., Račianske mýto 1/D, 831 02 Bratislava 3 (projektant)
* PROKOS s.r.o., Druidská 5/A, 851 10 Bratislava
* PROJ-SIG, s.r.o. Jókaiho 7, 821 06 Bratislava
* vlastníkom pozemkov a stavieb priamo dotknutých:

**katastrálne územie Nové Mesto**

parcely registra „C“ KN č. 22001/1;22001/29

parcely registra „E“ KN č. 22001/1

B. Dotknutým orgánom a organizáciám

1. Hlavné mesto SR Bratislava, Primaciálne námestie 1, 814 99 Bratislava
2. MČ Bratislava – Nové Mesto, Junácka 1, 832 91 Bratislava
3. Dopravný podnik Bratislava a.s., Olejkárska 1, 814 52 Bratislava
4. KR PZ v Bratislave, KDI, Špitálska 14, 812 28 Bratislava

Na vedomie stavebníkovi (nemá účinok doručenia):

1. GUTHAUS, s.r.o., so sídlom Mýtna 48, 811 07 Bratislava

Co: ŠSÚ / spis

Doručuje sa so žiadosťou o **zverejnenie a vyvesenie** vyhlášky na úradnej tabuli správneho orgánu:

1. BSK, Sabinovská 16, 820 05 Bratislava 2

**Potvrdenie dátumu vyvesenia a zvesenia verejnej vyhlášky**

**Dátum vyvesenia:** **Dátum zvesenia:**

Odtlačok pečiatky, podpis: Odtlačok pečiatky, podpis:

Doručuje sa so žiadosťou o**zverejnenie** na úradnej tabuli obce:

1. MČ Bratislava – Nové Mesto, Junácka 1, 832 91 Bratislava

**Dátum zverejnenia:**

Odtlačok pečiatky, podpis:

Doručuje sa so žiadosťou **o zverejnenie na úradnej tabuli obce**

1. **Mestská časť Bratislava – Ružinov, Mierová 21, 827 05 Bratislava**
2. **MČ Bratislava – Staré Mesto, Vajanského nábrežie 3, 814 21 Bratislava**

**Dátum zverejnenia:**

Odtlačok pečiatky, podpis: